બેઇજિંગ : ચીને પાકિસ્તાનનાં કબ્જાવાળા કાશ્મીરમાં એક અગ્રિમ ચોકી અંગે પીપલ્સ લિબરેશન આર્મી (પીએલએ)નાં સૈનિકોની હાજરીનાં સમાચારો અંગે કોઇ સીધો જવાબ આપવાનું ટાળ્યું હતું. જો કે તેણે આ વાત અંગે ખેદ વ્યક્ત કર્યા કહ્યું કે મીડિયામાં વાસ્તવીક નિયંત્રણ રેખા પર ભારતની તરફ ધુસણખોરીનાં સમાચારોને રહી રહીને ઉછાળવામાં આવી રહી છે.ચીનનાં વિદેશ મંત્રાલયનાં પ્રવક્તા લૂ કોંગે એક પત્રકાર પરિષદમાં પાકિસ્તાનનાં કબ્જામાં રહેલા કાશ્મીરમાં નૌગામ સેક્ટરની સામે એક વધારાની ચોકી અંગે પીપલ્સ લિબરેશ આર્મીનાં સૈનિકોની હાજરી અંગે પુછવામાં આવતા કહ્યું કે તમે જે ઘટનાની વાત કરી રહ્યા છો તે અંગે મને જાણ નથી.